**ΔΗΜΟΤΙΚΟ ΣΧΟΛΕΙΟ ΒΑΡΕΙΑΣ**

**ΣΥΛΛΟΓΟΣ ΔΙΔΑΣΚΟΝΤΩΝ**

**ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ**

**1ος ΔΡΟΜΟΣ ΥΓΕΙΑΣ ΤΟΥ ΔΗΜΟΤΙΚΟΥ ΣΧΟΛΕΙΟΥ ΒΑΡΕΙΑΣ**

**για την Παγκόσμια Ημέρα Ατόμων με Αναπηρία**

**ΠΡΟΚΗΡΥΞΗ ΔΡΑΣΗΣ**

Ο Σύλλογος Διδασκόντων και ο Σύλλογος Γονέων και Κηδεμόνων του Δ.Σ. Βαρειάς, στα πλαίσια της Παγκόσμιας Ημέρας Ατόμων με Αναπηρία, συν-διοργανώνει τον **1ο Δρόμο Υγείας του Δ.Σ. Βαρειάς**, ο οποίος θα διεξαχθεί με τους παρακάτω όρους:

**§1. ΧΡΟΝΟΣ ΚΑΙ ΤΟΠΟΣ ΔΙΕΞΑΓΩΓΗΣ**:

Η δράση θα πραγματοποιηθεί στον πεζόδρομο της περιοχής «Τσαμάκια» (από το άγαλμα της Ελευθερίας μέχρι το κάτω Κάστρο) την Κυριακή 8 Δεκεμβρίου 2024 και ώρες από 10.00 έως και 13.00.

**§2. ΚΑΤΗΓΟΡΙΕΣ ΚΑΙ ΑΓΩΝΙΣΜΑΤΑ**:


* Κατηγορία ΑΜΕΑ: Δρομική απόσταση 400μ.
* Κατηγορία μαθητών-τριων Πρώτης, Δευτέρας και Τρίτης Δημοτικού (γεννηθέντες το 2018, 2017 και 2016): Δρομική απόσταση 500μ.
* Κατηγορία μαθητών-τριων Τετάρτης, Πέμπτης και Έκτης Δημοτικού (γεννηθέντες το 2015, 2014 και 2013): Δρομική απόσταση 1000μ.
* Κατηγορία μαθητών-τριων Γυμνασίου (γεννηθέντες το 2012, 2011, και 2010): Δρομική απόσταση 2000μ.
* Κατηγορία ενηλίκων: άνω των 18χρ.: Δρομική απόσταση 3000μ.
* Δρόμος δυναμικού βαδίσματος: για όλους τους συμμετέχοντες των προαναφερθέντων κατηγοριών.

**§3. ΔΗΛΩΣΕΙΣ ΣΥΜΜΕΤΟΧΗΣ**:

1. Για τη συμμετοχή στον 1ο Δρόμο Υγείας του Δ.Σ. Βαρειάς απαιτείται η ηλεκτρονική υποβολή της δήλωσης συμμετοχής.
2. Η ηλεκτρονική υποβολή της δήλωσης γίνεται στον παρακάτω ηλεκτρονικό σύνδεσμο:

[**1ος Δρόμος Υγείας του Δ.Σ. Βαρειάς**](https://docs.google.com/forms/d/e/1FAIpQLSfRqSreWM1Gmite0plULNrtvRK8VLzzhVZYCSdSQlGpNV1H5g/viewform)

ή εναλλακτικά χρησιμοποιώντας το παρακάτω QR code:



1. **Ειδικά, για τους ανήλικους μαθητές-τριες και ΑΜΕΑ απαιτείται η αποδοχή της παρακάτω δήλωσης:**

*«Συγκατάθεση γονέα ή κηδεμόνα (****επέχει θέση υπεύθυνης δήλωσης σύμφωνα με το Ν. 1599/1986****).*

*Ως γονέας-κηδεμόνας του-ης ανωτέρω ανηλίκου μαθητή-τριας/ΑΜΕΑ, δηλώνω ό,τι:*


*1) έχει υποβληθεί σε όλες τις απαραίτητες ιατρικές εξετάσεις, προκειμένου να συμμετάσχει με ασφάλεια στις δράσεις του 1ου Δρόμου Υγείας του Δ.Σ. Βαρειάς*

*2) Δέχομαι και αναλαμβάνω πλήρως την ευθύνη σε περίπτωση ατυχήματός του/ης κατά τη διάρκεια των αθλητικών δραστηριοτήτων, απαλλασσόμενων πλήρως και ολοσχερώς των οργανωτών του αγωνίσματος, καθώς και οιουδήποτε βοηθά σε αυτή τη διοργάνωση, κριτών, εθελοντών, προσωπικού ασφαλείας, χορηγών και λοιπών, καθ' όσον αδυνατούν με όση επιμέλεια και αν επιδείξουν, να παρακολουθήσουν και να αποτρέψουν οποιοδήποτε ενδεχόμενο ατυχήματος καθ' όλη τη διάρκεια της δράσης.»*

1. Για τους συμμετέχοντες άνω των 18χρ. (ενήλικες), η ηλεκτρονική δήλωση συμμετοχής θα γίνεται στο παρακάτω σύνδεσμο:

[**1ος Δρόμος Υγείας του Δ.Σ. Βαρειάς**](https://docs.google.com/forms/d/e/1FAIpQLSfj0Nv5QqfZn1WD-jmaG7UM-Ct8mRmWT1FkMZYwjuYCzHa7Qg/viewform) **(για ≥18χρ.)**

ή εναλλακτικά χρησιμοποιώντας το παρακάτω QR code:

****

1. Για τους συμμετέχοντες άνω των 18χρ. (ενήλικες) απαιτείται η αποδοχή των παρακάτω δηλώσεων:

*«Δηλώνω ότι ανήκω στην ηλικιακή κατηγορία των 18χρ. και άνω (****επέχει θέση υπεύθυνης δήλωσης σύμφωνα με το Ν. 1599/1986****)»*

και

*«Δηλώνω ό, τι (****επέχει θέση υπεύθυνης δήλωσης σύμφωνα με το Ν. 1599/1986****):*

*1) έχω υποβληθεί σε όλες τις απαραίτητες ιατρικές εξετάσεις, προκειμένου να συμμετάσχω με ασφάλεια στις δράσεις του 1ου Δρόμου Υγείας του Δ.Σ. Βαρειάς*

*2) δέχομαι και αναλαμβάνω πλήρως την ευθύνη σε περίπτωση ατυχήματός του/ης κατά τη διάρκεια των αθλητικών δραστηριοτήτων, απαλλασσόμενων πλήρως και ολοσχερώς των οργανωτών της δράσης, καθώς και οιουδήποτε βοηθά σε αυτή τη διοργάνωση, κριτών, εθελοντών, προσωπικού ασφαλείας, χορηγών και λοιπών, καθ' όσον αδυνατούν με όση επιμέλεια και αν επιδείξουν, να παρακολουθήσουν και να αποτρέψουν οποιοδήποτε ενδεχόμενο ατυχήματος καθ' όλη τη διάρκεια της δράσης.»*

**§4. ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΤΑΘΕΣΗΣ ΔΗΛΩΣΕΩΝ ΣΥΜΜΕΤΟΧΗΣ**:

Μέχρι την **Παρασκευή 6 Δεκεμβρίου 2024**

Η ανωτέρω ημερομηνία θεωρείται **αποκλειστική** για την ομαλή διεξαγωγή της δράσης.

**§5. ΑΙΘΟΥΣΑ ΚΛΗΣΗΣ**

1. Όλοι οι συμμετέχοντες θα πρέπει να οριστικοποιήσουν τη συμμετοχή τους και να λάβουν τον αριθμό τους τουλάχιστον 30΄ πριν την έναρξη του αγωνίσματός τους.
2. Για τους συμμετέχοντες άνω των 18χρ. **απαιτείται και η επίδειξη της αστυνομικής ταυτότητάς τους**.

**§6. ΠΙΣΤΟΠΟΙΗΣΗ ΥΓΕΙΑΣ ΣΥΜΜΕΤΕΧΟΝΤΩΝ**

1. Με ευθύνη των γονέων και των κηδεμόνων, οι ανήλικοι μαθητές-τριες πρέπει να έχουν εξεταστεί ιατρικώς πριν τη διεξαγωγή της δράσης.
2. Οι γονείς και οι κηδεμόνες των ανήλικων μαθητών-τριων πρέπει **υποχρεωτικά να αποδεχτούν τη δήλωση της παραγράφου §3**.
3. Οι ενήλικοι συμμετέχοντες πρέπει **υποχρεωτικά να αποδεχτούν τις δηλώσεις της παραγράφου** **§3**.

**§7. ΩΡΟΛΟΓΙΟ ΠΡΟΓΡΑΜΜΑ**

**ΩΡΟΛΟΓΙΟ ΠΡΟΓΡΑΜΜΑ 1ου ΔΡΟΜΟΥ ΥΓΕΙΑΣ του ΔΗΜΟΤΙΚΟΥ ΣΧΟΛΕΙΟΥ ΒΑΡΕΙΑΣ**

|  |  |  |  |
| --- | --- | --- | --- |
| **ΑΓΩΝΙΣΜΑ** | **ΚΑΤΗΓΟΡΙΑ** | **ΩΡΑ ΈΝΑΡΞΗΣ** | **ΑΙΘΟΥΣΑ ΚΛΗΣΗΣ** |
| 400μ. | Άτομα με αναπηρία | 10.15 | Μέχρι 09.45 |
| 500μ. | Μαθητές-τριες Πρώτης, Δευτέρας & Τρίτης Δημοτικού | 10.45 | Μέχρι 10.15 |
| 1000μ. | Μαθητές-τριες Τετάρτης, Πέμπτης & Έκτης Δημοτικού | 11.00 | Μέχρι 10.30 |
| 2000μ. | Μαθητές-τριες Γυμνασίου | 11.30 | Μέχρι 11.00 |
| 3000μ. | Δρόμος Ενηλίκων (Lesvos Runners) | 12.00 | Μέχρι 11.30 |
| 1000μ. | Δρόμος Δυναμικού Βαδίσματος (για όλους τους συμμετέχοντες) | 12.30 |  |

Το ωρολόγιο πρόγραμμα του 1ου Δρόμου Υγείας του Δ.Σ. Βαρειάς, ενδέχεται να τροποποιηθεί μετά την οριστικοποίηση των δηλώσεων συμμετοχής.

|  |  |
| --- | --- |
| **Η Δ/ντρια του Δ.Σ. Βαρειάς**  Γεωργία Τσάγκου | **Η Πρόεδρος**  **του Συλλόγου Γονέων & Κηδεμόνων**  **του Δ.Σ. Βαρειάς**  Φένια Κριαρά |